
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 19. novembra noteikumos Nr. 726 "Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.2. pasākuma "Multimodāls sabiedriskā transporta tīkls" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministra kabineta 2024.gada 19.novembra noteikumu Nr. 726 "Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.2. pasākuma "Multimodāls sabiedriskā transporta tīkls" īstenošanas noteikumi"" (turpmāk - MK noteikumi) grozījumi ir nepieciešami, lai pārvirzītu elastības finansējumu no trešās atlases kārtas uz otro atlases kārtu. 
1.2. Mērķis
Mērķa apraksts
MK noteikumu grozījumu mērķis ir palielināt otrās projektu iesniegumu atlases pieejamo finansējumu, svītrojot no MK noteikumiem trešo atlases kārtu, kā arī skaidrot finansējuma atlikuma izlietošanu, nemainot nacionālus rādītājus un projektu īstenošanas termiņus.  
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nepieciešams veikt grozījumus MK noteikumus, lai palielinātu otrās atlases pieejamo finansējumu ar trešās atlases kārtas finansējumu, vienlaikus svītrojot trešo atlases kārtu no MK noteikumiem, ka arī skaidrot finansējuma atlikumu piešķiršanas kārtību.  
MK noteikumu grozījumu neietekmēs īstenošanā esošus projektus, ņemot vērā to, ka netiek precizētas vai mainītas atbalstāmās darbības, īstenošanas nosacījumi un projektu īstenošanas termiņi. Ņemot vērā to, ka otrās projektu iesniegumu atlases kārtas ietvaros iesniegti projektu iesniegumi par ievērojami lielāku ERAF finansējumu nekā otrajā atlases kārtā ir pieejams, MK noteikumu grozījumi ļaus piešķirt atbalstu lielākam pretendentu skaitam, tādējādi nodrošinot garāku projektu īstenošanas termiņu, nekā tas būtu organizējot arī trešo projektu iesniegumu atlases kārtu. MK noteikumu grozījumi par finansējuma pārvirzīšanu no trešās un otro atlases kārtu pozitīvi ietekmē pasākuma īstenošanu un ievērojami samazina projektu īstenošanas termiņu kavējumu riskus. 
Problēmas un risinājumi
Problēmas apraksts
Pirmās atlases kārtas ietvaros apstiprināto projektu īstenošana norīt saskaņā ar sākotnējo īstenošanas laika grafiku un īstenošanas riski nav konstatēti.
Otrās atlases kārtas projektu iesniegumu iesniegšana norisinājās no 2025.gada 8.novembra līdz 2026.gada 9.martam. Otrās atlases ietvaros iesniegto projektu iesniegumu izvērtēšana paredzēta no 2026.gada 10.marta līdz 2026.gada 11.jūnijam. 
Otrās atlases kārtas ietvaros iesniegts liels projektu iesniegumu skaits, kas kvalificējās atbalsta piešķiršanai, ievērojami pārsniedzot atlases pieejamo finansējumu. Rezultātā konstatēts finansējuma iztrūkums.
Risinājuma apraksts
Par elastības finansējumu
Lai paātrinātu 2.3.1.2. pasākuma "Multimodāls sabiedriskā transporta tīkls" (turpmāk - Pasākums) īstenošanu un mazinātu Pasākuma īstenošanas riskus (otrās un trešās atlases projektiem īstenošanas termiņš ir 2029.gada 31.decembris), kā arī lai samazinātu administratīvo slogu iesaistītām iestādēm (atlases kārtas un vērtēšanas procesa organizēšana) un projekta iesniedzējiem (projektu iesniegumu precizēšana un atkārtota iesniegšana) trešās atlases kārtas īstenošanai, nepieciešams palielināt otrās atlases kārtas pieejamo finansējumu, lai nodrošinātu pēc iespējas lielāka projektu skaita īstenošanas uzsākšanu iespējami īsākā laika termiņā, tādējādi nodrošinot garāku projektu īstenošanas termiņu, nekā tas būtu trešās atlases kārtas ietvaros.   
Pasākuma mērķu sasniegšanas risku mazināšanas nolūkā, tiek veikti šādi MK noteikumu grozījumi:
1. Precizēts 4.2. apakšpunkts, palielinot pirmās un otrās atlases kārtas sasniedzamo nacionālo rādītāju līdz 25 projektiem (iepriekš šāds rādītājs bija paredzēts par trim atlases kārtām). 
2. Svītrots 4.3. apakšpunkts, ņemot vērā to, ka tiek svītrots 12.3.apakšpunkts.
3. Precizēts 11.punkts, ņemot vērā to, ka elastības finansējums jau ir piešķirts.  
4. Precizēts 12.2. apakšpunkts, paredzot iepriekš trešajai atlases kārtai paredzēto elastības finansējuma pārvirzīšanu otrajai atlases kārtai.  
5. Precizēts 12.5. apakšpunkts, papildinot ar "[...] un kvalificējās atbalsta piešķiršanai", lai novērstu redakcijas dažādas interpretācijas. 
6. Svītrots 13. punkts par trešo atlases kārtu. 
7. Precizēts 35.2. apakšpunkts, svītrojot trešo atlases kārtu.
8. Precizēts 36.punkts, svītrojot atsauci uz projektu iesniegumu trešo atlasi.
9. Precizēts 57.6.apakšpunkts, precizējot MK noteikumu Nr. 386 nosaukumu. 
10. Precizēts 24.2. apakšpunkts un 62.punkts, nosakot, ka Projekta iesniedzējs tiek vērtēts uzņēmuma grupas līmenī (ja attiecināms).  
 
Par projektu iesniegumu izvērtēšanu un finansējuma atlikumu
Saskaņā ar MK noteikumu 12.5. apakšpunktu, ja atlases ietvaros rodas finansējuma atlikums, Centrālā finanšu un līgumu aģentūra, saskaņojot ar atbildīgo iestādi, var neizmantoto finansējumu pārvirzīt primāri sabiedriskā transporta savienojumu punktu attīstībai simetrijas mezglos. Gadījumā, ja finansējuma atlikums ir nepietiekams un nenosedz simetrijas mezgla stacijas projektā plānoto ERAF finansējuma daļu, atlikums tiek pārvirzīts nākamajam pārsēšanas stacijas projektam, kuram nepietiek finansējums. Gadījumā, ja arī nākamajam pārsēšanas stacijas projektam finansējuma atlikums ir nepietiekams, finansējuma atlikums tiek pārvirzīts pārējo staciju nākamajam projektam. Minētā finansējuma atlikuma pārvirzīšana tiek veikta, ievērojot projektu iesniegumu vērtēšanas rezultātā veidotu projektu iesniegumu sarakstu, kur iesniegtie projekti sarindoti no efektīvākā līdz vismazāk efektīvajam (ar mazāko kopējā kritērija vērtību) projektam līdz finansējums piešķirts.

Par VTNP

2026. gada 8. janvārī stājās spēkā 2025. gada 16. decembra Komisijas Lēmums (ES) 2025/2630 Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, un ar ko atceļ Lēmumu 2012/21/ES (turpmāk – Lēmums 2025/2630), kas aizstās 2011. gada 20. decembra Komisijas Lēmumu 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Lēmums 2012/21/ES).

Saskaņā ar Lēmuma 2025/2630 9. panta a) punktu visas atbalsta programmas, kas stājās spēkā pirms Lēmuma 2025/2630 spēkā stāšanās un kas bija saderīgas ar iekšējo tirgu un atbrīvotas no paziņošanas prasības saskaņā ar Lēmumu 2021/21/ES, arī turpmāk ir saderīgas ar iekšējo tirgu un atbrīvotas no paziņošanas prasības vēl divu gadu laikposmā pēc Lēmuma 2025/2630 stāšanās spēkā. 

Atbalstu saskaņā ar Lēmumu 2021/21/ES var saņemt arī subjekti, kam noslēgts pilnvarojuma akts saskaņā ar Lēmumu 2025/2630, ievērojot MK noteikumos ietvertos atbalsta nosacījumus un nosacījumus, kas izriet no Lēmuma 2012/21/ES. Atsauces neesamība pilnvarojuma aktā uz Lēmumu 2012/21/ES nav šķērslis, lai piešķirtu atbalstu saskaņā ar minēto lēmumu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Satiksmes dalībnieki, sabiedriskā transporta un dzelzceļa transporta infrastruktūras lietotāji.
Ietekmes apraksts
Tiesiskais regulējums netieši ietekmē satiksmes dalībniekus un sabiedriskā transporta infrastruktūras lietotājus, tai skaitā dzelzceļa transporta lietotājus. MK noteikumu grozījumi veicina pasākuma mērķu sasniegšanu un ātrāku jaunizveidotās, pārveidotās, modernizētās, atjaunotās infrastruktūras lietošanas uzsākšanu.
Juridiskās personas
Pašvaldības un pašvaldību kapitālsabiedrības.
Ietekmes apraksts
Tiesiskais regulējums tieši ietekmē otrās projektu iesniegumu atlases kārtas projektu iesniedzējus (neietekmē pirmās projektu iesniegumu atlases kārtas ietvaros īstenošanā esošus projektus), palielina to projektu skaitu, kas kvalificējās finansiālam atbalstam un mazina to projektu iesniegumu skaitu, kas var tikt noraidīti nepietiekamā finansējuma dēļ. MK noteikumu grozījumi veicina pasākuma mērķu sasniegšanu, samazina projektu īstenošanas termiņu kavējumu riskus. MK noteikumu grozījumi nemaina noteiktus nacionālos rādītājus un nepasliktina plānoto rezultātu sasniegšanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka MK noteikumu grozījumu projekts neatbilst minētajiem kritērijiem, jo nav saistīts ar reformu izstrādi vai publiskā finansējuma plānošanu, sabiedrības līdzdalības kārtība projekta izstrādē netiek piemērota.

Projekta izstrādē iesaistītā institūcija - Satiksmes ministrija.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Pasākums veicinās integrētās sabiedriskā transporta sistēmas attīstību Latvijas Republikas teritorijā, nodrošinot sabiedriskā transporta un mikromobilitātes infrastruktūras un rīku piekļūstamību ar dzelzceļu kā transporta sistēmas "mugurkaulu".
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Pasākuma īstenošana atbilst Latvijas nacionāla attīstības plāna 2021.-2027. gadam definētajiem priekšnosacījumiem teritoriāli vienmērīgas sasniedzamības un kvalitatīvas, ilgtspējīgas iekšējās mobilitātes nodrošināšanai un dzelzceļa kā sabiedriskā transporta mugurkaula izmantošanai, veidojot hierarhisku transporta infrastruktūras un mobilitātes sistēmu.
8.1.5. uz teritoriju attīstību
Vai projekts skar šo jomu?
Jā
Apraksts
Investīcijas sabiedriskā transporta mobilitātes infrastruktūrā veicinās teritoriju attīstību.
8.1.6. uz vidi
Vai projekts skar šo jomu?
Jā
Apraksts
Finansējuma saņēmējam jāiesniedz risku izvērtējums saistībā ar HP principa "Nenodarīt būtisku kaitējumu" un "Klimatdrošināšana" par katru sabiedriskā transporta savienojumu punktu.
8.1.7. uz klimatneitralitāti
Vai projekts skar šo jomu?
Jā
Apraksts
Pasākuma īstenošanas rezultāta tiks veicināta SEG emisiju samazināšanās Latvijas Republikas teritorijas transporta sektorā, kā arī tiks stimulēta pasažieru paradumu maiņa un pāreja uz videi draudzīgākiem transporta risinājumiem.
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Pasākumam ir netieša pozitīva ietekme uz horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu.
Infrastruktūras attīstības rezultātā ir sagaidāms, ka palielināsies sabiedriskā transporta un mikromobilitātes infrastruktūras un rīku lietotāju skaits. Proti, attiecīgās infrastruktūras izveidošana stimulēs velosipēda izmantošanu ikdienā, kam ir būtiska loma sabiedrības sociālajā dzīvē (piemēram, nodrošināta mobilitāte mājsaimniecībām ar zemākiem ienākumiem, uzlabota sabiedrības veselība un ietaupīti veselības aprūpē nodalīto budžetu resursi, paaugstināta dzīves kvalitāte, u.c.).
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Pasākuma ietvaros tiks īstenotas darbības, kas veicina personu ar invaliditāti vienlīdzīgās iespējas un tiesības:

(Vispārīgās HP darbības)
- projekta vadības un īstenošanas personāla atlase nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
- tiks nodrošināts, ka informācija publiskajā telpā, t.sk., tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus;
- īstenojot projekta informācijas un publicitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju
- finansējuma saņēmēja tīmekļa vietnē, ja tāda ir, tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem.

(Specifiskās HP darbības)
- projekta ietvaros tiks nodrošinātas vides piekļūstamības ekspertu konsultācijas, tās paredzot projektēšanas un būvniecības procesā (attiecīgi pievienojot dokumentus, piem. konsultāciju protokolus u.c.);
- plānojot būves dizainu, tiks ņemts vērā daudzveidības un iekļaušanas princips, balstoties uz cilvēku ar invaliditāti vajadzībām ne vien uz fizisku piekļūšanu būvei, bet arī uz specifiskām vajadzībām attiecībā uz būves noformējumu, lietojamību un funkciju;
- tiks izstrādāti digitāli pakalpojumi vai programmas, kur ir veikta informācijas pielāgošana specifisko lietotāju grupām (personām ar redzes, dzirdes un garīga rakstura traucējumiem;
- tiks izstrādāti uz tīmekļvietnes un uz mobilajām ierīcēm balstīti pakalpojumi, tostarp mobilās lietotnes, kas ir piekļūstamas, atbilst personu ar invaliditāti īpašajām vajadzībām un uzlabo piekļuvi transporta infrastruktūrai un pakalpojumiem.
8.1.10. uz dzimumu līdztiesību
Vai projekts skar šo jomu?
Jā
Apraksts
Pasākumam ir netieši pozitīvā ietekme uz dzimumu līdztiesību.

Tiks īstenotas darbības, kas veicina dzimumu līdztiesību:

(Vispārīgās HP darbības)
- projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
- projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;
- īstenojot projekta informācijas un publicitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju;

(Specifiskās HP darbības)
- attiecībā uz ielu infrastruktūru ir būtisks apgaismojums - lai būtu droši pārvietoties gan no ērtības un drošības kopumā, gan specifiski sievietēm. Piemēram, labs apgaismojums mazina riskus vardarbībai pret sievietēm, aizskaršanai/apdraudējumam. Tas būtu attiecināms arī uz vecāko paaudzi u.c.;
- attiecībā uz pārvietošanos uz ielas - ietves tiks veidotas ar lēzenu nobraukumu/ uzbraukumu, izvairoties no kāpnēm vai, ja tādas ir, tad ar pielāgojumiem, lai būtu izmantojamas, pārvietojoties ar bērnu ratiņiem. Svarīga ir arī soliņu izbūve pie ietvēm, kas ir būtiska ne tikai vecākai paaudzei, bet arī vecākiem ar bērniem.
8.1.11. uz veselību
Vai projekts skar šo jomu?
Jā
Apraksts
Pasākuma īstenošanas rezultātā samazināsies SEG un putekļu daļiņu emisijas, trokšņa piesārņojums, tiks veicināts iedzīvotāju aktīvāks dzīvesveids, kas pozitīvi ietekmēs iedzīvotāju veselības stāvokli.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Pasākumam ir netieša ietekme un horizontālo principu (HP) "Vienlīdzība, iekļaušana, nediskriminācija, un pamattiesību ievērošana" un netieša ietekme uz horizontālo principu "Klimatnodrošināšana", kā arī tiešā ietekme uz "Energoefektivitāte pirmajā vietā, nodrošinot energoefektīvā apgaismojuma izbūvi.

MK noteikumu projekts paredz, ka finansējuma saņēmējs īstenojot projektu:
1. ievēro horizontālo principu "Vienlīdzība, iekļaušana, nediskriminācija un pamattiesību ievērošana" un uzkrāj datus par projekta ietekmi uz horizontālā principa rādītāju - objektu skaitu, kuros ir nodrošināta vides un informācijas piekļūstamība;
2. uzkrāj datus par projekta ietekmi uz horizontālo principu rādītājiem (ja attiecināms) un ievēro principus:
2.1. klimatdrošināšana;
2.2. nenodarīt būtisku kaitējumu.

Projekta iesnieguma vērtēšanas kritēriji apstiprināti Eiropas Savienības fondu 2021.–2027.gada plānošanas perioda Uzraudzības komitejas rakstiskajā procedūrā ar 2024. gada 18. septembra lēmumu Nr. 5.2-3/16/35, kur kā viens no specifiskajiem atbilstības kritērijiem ir horizontālā principa "Vienlīdzība, iekļaušana, nediskriminācija un pamattiesību ievērošana" kritērijs:

"3.3. Projektā ir paredzētas darbības, kas veicina horizontālā principa "Vienlīdzība, iekļaušana, nediskriminācija un pamattiesību ievērošanu" īstenošanu.""

Līdz ar to, projekta iesniedzējam ir obligāti jāsniedz informācija par objektu skaitu, kuros ir nodrošināta vides un informācijas pieejamība (VINTI_18), citi izvēles rādītāji uzskaitīti minētajā kritēriju piemērošanas metodikā.  

Informācijas un publicitātes pasākumu nodrošināšanā tiks ievēroti nediskriminācijas principi, nepieļaujot stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju. Informācijas un publicitātes pasākumu nodrošināšana ir jāveic saskaņā ar saistošo normatīvo aktu un citu dokumentu noteiktajām prasībām, tostarp nodrošinot, ka informācijas saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus.

